ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ky ky ky ky ky ky myv ky ky ky ky mn ky ky ky ru ky ky ky ky ky ky ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Өткөн жумада инновация, инвестиция жана өнүктүрүү боюнча борбордук агенттигинин директору Максим Бакиев жети облус жетекчилери менен жыйын өткөргөн. Ханзааданын колун кармаганга катуу толкунданышканбы, айтор, жети облустун губернаторлору жыйындан кийин эле борбордогу кафелердин бирине кенен-чонон отурушту. Кул жебестерден дасторкон үстү ийилгенче жайнатып, ойда сайрандашты. Башкасын айтпай ак коелу, бир бөтөлкөсү 1100 сомдук "Белуга" "ак молдосунан" согуп, жети гүбүрнатыр 50 миң сомдун башын "жутуп", үйлөрүнө кайтышты. Ошондогу ичкен-жегендери алигиче курсактан түшпөй, аткаминер акелер кардын сылап жатышат дешет…
Баткен облусунун мурдагы губернатору Марат Жумабеков ашынган алкымдын кесепетинен кызматтан айдалганы белгилүү. Башпрокуратура тарабынан экс-чиновникке Кылмыш-жаза кодексинин 166 ("Алдамчылык"), 304 ("Кызмат абалынан кыянат пайдалануу") жана 315-беренелеринин ("Көз боемочулук") негизинде кылмыш иши козголгон. Кечээ Башпрокуратуранын басма сөз кызматы иликтөө иштери аягына чыгып, тийиштүү документтер Баткен райондук сотуна жөнөтүлгөнүн жарыялады. Бизге жеткен маалыматтар боюнча Марат мырза узак мөөнөткө эркинен ажырашы ыктымал. Ушундай эле тагдырга экс-министр Камчыбек Ташиев дагы туш болот деген кеп бар. Бирок, Камчыбек мырза Ак үйгө байма-бай каттап, жанына арачы издеген кербези.
Сууга салса чөкпөгөн, көгүлтүр отко күйбөгөн Айтикеев
"Кыргызгаздын" жетекчиси Саламат Айтикеевдин 52 миң сомдук маянасын угуп, өкмөт башчысы Данияр Үсөнов чалкасынан кеткени бар. Ошондо премьер "дүйшөмбү күнү энергетика министри экөөң мага кир" деп сөөмөй кезеген. Бирок, түшүнүксүз себептер менен Айтикеев башбакандын кабыл алуусунда болгон эмес.
Эми кыштын кыраан чилдесинде өзбектер газ берүүнү 50%га азайтып, 4,5 млн. долларлык карызды күч менен төлөтүп алды. Саламат Айтикеев болсо баягы эле шылтоолорду айтып, суудан кургак чыгып жүрөт. Жок дегенде газ тармагына иштин көзүн билген адамды иштетүүнү өкмөт ойлонот болду бекен?
Мүлк талаш болгон жерде фемида өкүлдөрүнүн кулагы калдайып чыгары калетсиз. Мыйзамсыз иштердин айынан Кадамжай районунун борбордук кампасы сатылып кетпесин деген максатта аталган райондун соту тарабынан кампага камак (арест) салынат. Бирок, Лүтфилла Салиев деген судья кызыкдар тараптардын баарын чакырбай, өз өкүмү менен кампага салынган камакты жокко чыгарган. Анткени кампа тез арада сатылышы керек экен. Бул - эгер кампа сатылса, Л.Салиев "доля" аларынан каңкуулабайбы?
"Ак жолго" ак жоолук
Кечээ Гүлмира Базаркулова аттуу айым Жогорку Кеңеште Ибрагим Жунусов бошоткон орунду ээлеп, депутат катары расмий ант берди. Буга чейин ал Чүй облустук милдеттүү медициналык камсыздоо фондунда эмгектенген. Гүлмира айымдын дарамети канчалык экенине кези келгенде күбө болобуз. Не болсо да "кнопка" баскыч, "балык" депутат атка конбосо болгону.
Ат жалында алтооз сөз
24-мартка койду эле, оппозиция да 17-мартка элдик курултай чакырарын жар салды.
Бул эки тараптын тирешүүсү эмеспи?
- Менимче, азыр алакандай элге мындай курултайлардын зарылчылыгы жок болчу. Жалпы элдик курултай өткөрүүдөн мурда оппозиция, бийлик өкүлдөрү чакан курултай өткөрүп, өздөрү бир пикирге келиши керек. Качанкыга чейин салпактап курултай деп эле жүрө беребиз? Тирешпесе, эмнеге чакырышмак эле. Тирешкен үчүн ушундай кылып жатышат да. Илгери бийлер курултайда эл ичиндеги тынчтыкты камсыз кылууга аракеттенишкен. Ошондуктан булар чоң курултайды кое туруп, өз ара келишип, элди тынчтандырышы абзел.
Нурлан ШАКИЕВ, ЭлТР коомдук телеканаланын жетекчиси:
- Бийлик жакшы ниет менен ынтымак курултайын чакырды. Мурдагылардан айырмаланып, бул курултайга бардык тармактагы адамдар, жаштар, алыскы райондордон делегаттар шайланып келет. А оппозиция кайсы багытта, кандай ой менен курултай өткөрүп жатат, маселе ошондо. Алардын курултайы элдик дегенге татыктуу, ошол деңгээлде болсо жакшы. Бирок, акыркы убактарда оппозиция жалаң куру доомат, бийликке жарма таарынычтар менен чыгып келатат. Эгер бул курултайы ошондой болсо, анда анын бедели дагы бир жолу түшөт.
Осмонакун ИБРАИМОВ, коомдук ишмер:
- Тирешүүдөн эч качан майнап чыккан эмес. Менин оюмча, ким кандай курултай жасабасын андан пайда чыкпайт. Мен мындай курултайдын он бешин көргөм. Биз бара турган жол бирөө гана. Ал - бетме-бет отуруп сүйлөшүп, өз ара түшүнүшүү, пикир алмашуу. Кыргызстанга ар жылы бештен төңкөрүш өтө эле көп. Беш жыл мурунку революциядан эл эмдигиче оңоло албай жатат. Андыктан, жаман аялдардай тытышпай, эки тарап тең кызматташууга аракет кылышы зарыл. Башка жол жок.
Эмилбек КАПТАГАЕВ, Улуттук патриоттор партиясынын төрагасы:
- Силер туура баамдап жатасыңар, 17-марттагы элдик курултай менен 23-марттагы ынтымак курултайы эки жактын тирешүүсү болот. Биринчи жакта акыйкат сөз, калыс пикир, адилет талаптар болсо, экинчи жакта кошоматчылык болот. Эгер 23-мартка делегат болуп дайындалгандар менин сөзүмдү жокко чыгаргысы келишсе, анда ошол күнү көрсөтүшсүн өздөрүнүн чыныгы жүздөрүн, президентке элдин пикирин бурмалабай айтышсын.
Азиза АБДРАСУЛОВА, "Кылым шамы" адам укугун коргоо борборунун жетекчиси:
- Эки тараптуу каршылашуу бар үчүн бийлик ынтымак курултайын биринчи чакырды да. Эч кандай уруш-талаш, нааразычылык болбосо бийлик жан талашып бул кадамга барбайт эле. Ал бирөөлөр менен ынтымакташкысы келип жатат. Бирок, бийлик нааразы болгондорду чакырбай, ал эмне десе ошого макул болгондорду чакырып жатат. Ал делегаттардын жок дегенде 10%ы оппозициядан болсун деп айткан жок. Албетте, анан экинчи тарап конституциялык укугунун негизинде курултай чакырып жатат. Азыр бийлик чакырган курултайдын максаты, иш графиги белгисиз. Ал эми оппозициянын элдик курултайы кандай болот, убагында көрөбүз.
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.